
Opinioj de filozofo — 3 


JESUO, HOMO KAJ DIO 

Komentante piednoton 4 en numero 3 de nia 
Lumturo, legantino T.A el Antvverpen rimarkigas: 
“Ĉu ne estas tiel ke, eĉ interne de la rom' 
katolika eklezio hodiau aŭdeblas multaj voĉoj 
kiuj vidas Jesuon jes kiel eksterordinaran 
figuron, eventuale kun parapsikaj povoj, sed... 
homan, ne dian?" 

☆ ☆ ☆ 

Efektive! Mi dirus eĉ ke nuntempe pliparto el la Krist- 
anaro almenau en la 'okcidenta mondo’ — mal- 
konfesas la diecon de Jesuo, ĉu esplice’ ĉu pri- 
silentige, en la gvidosulko de teologoj kiaj Pohier, 
Schillebeeckx, Kung kaj aliaj. Sed ĉi rilate validas 
sentenco de la fama brita beletristo Chesterton: 
"Mensogo restas menSogo, eĉ se preskaŭ ĉiuj ĝin 
akceptas: vero restas vero, eĉ se preskaŭ neniu ĝin 
akceptas". Per si mem tiŭ doktrina malintegriĝo de 
la eklezioj tiel ne povas validi kiel pruvo pri la prav- 
eco aŭ malpraveco de koncernaj aksiomoj/dogmoj. 
Male, por tiu kiu kapablas (pretas) legi signojn de nia 
epoko, plenumiĝas hodiaŭ bibliaj antaŭdirajoj: ‘ Kon- 
cerne la alvenon de nia Sinjoro Jesuo Kristo ... 
neniu vin trompu lamaniere, ĉar nepre okazos antaŭe 
la apostateco" (Tes. 2:1-3) kaj ‘En la venontaj 
tempoj multaj defalos de la fido, atentante delog- 
antajn spiritojn kaj doktrinojn de demonoj" (Tim. 4: 1) 
aŭ ankoraŭ "Multaj venos en Mia nomo, dirante «mi 
estas la Kristo (= vera profeto)» kaj ili forlogos 
multajn” (Mat. 24: 5). 

Kiom ajn oni prisilentas nedeziratajn, ĉar ne laŭ- 
modajn instruojn de la Evangelio aŭ klopodas ilin 
mistordi, pluraj kaj eĉ multaj tekstoj en ĝi klare 
atestas pri la di-naturo de la hebrea Mesio. Mi 
mencias nur kelkajn trafajn, eldiritajn de Jesuo 
koncerne al Si mem:: 


“Mi kaj la Patro estas unu” (Joh. 10: 30) — “Ĉar kiel 
la Patro havas vivon en Si mem, tiel Li donis al la Filo 
ankaŭ, ke Tiu havu en Si mem vivon" 1 (Joh. 5: 26) — 
“Mi descendis de la Ĉielo... por fari la volon de Tiu, Kiu 
sendis Min" (Joh. 6: 38) — "Cio estas transdonita al Mi 
de mia Patro; kaj neniu scias, kiu estas la Filo, krom 
la Patro; nek kiu estas la Patro, krom la Filo, kaj tiu al 
kiu la Filo volas malkaŝi Lin” (Luk. 10: 22) — “Antaŭ ol 
Abraham estis, Mi estas" (Joh. 8: 58). 

En ĉiu ajn klasika teologika* traktaĵo pri tiu temo oni 
povas trovi multajn pliajn indikojn, pli aŭ malpli netajn. 
Kaj pluraj konsilioj, kunvokitaj en la unuaj jarcentoj pro 
ĉiuspecaj devioj rilate la naturon de Jesuo re kaj re- 
firmigis tiun ĉi grandan kaj grandiozan dogmon de Krist- 
anismo. Neniel mirige ke necesis akraj teologikaj’ 
debatoj antaŭ ol la doktrino pri la personeco de Jesuo 
fariĝis sufiĉe firme formulita, kvankam ankoraŭ ne kun 
komplete kontentiga klareco; nome sume de la kvar 
t.n. ‘Konsilioj de la Kristana Antikveco' + (Nikea, 
Konstantinopolis, Efese, Xalkedoon), 

Guste pro tiu ĝia centra rolo estas evidente ke, ekde la 
komenco ĝis la hodiaŭa tago kaj eĉ pluen, satanaj 
instigoj provis, provas, kaj provos difekti tiun apogo- 
ŝtonon, kiu ja apartigas Kristanismon disde ĉiu alia 
granda mondreligio. Sen ĝi, la oficiala kondamno farde 
la Synedrio : , per la voĉo de ĝia tiama ĉefpastro Kajafa, 
perdus sian sencon:: “La ĉefpastro postulis: «Mi j‘ur- 
ligas vin per Dio la vivanta, ke vi diru al ni, ĉu vi estas 
la Mesio, la Filo de Dio» — "Jesuo respondis al li: «Vi 
diris tion (ĝuste)»" — “Tiam la ĉefpastro disŝiris sian 
veston 1 , dirante: «Li blasfemis; por kio ni plu bezonas 
(kulpigajn) atestantojn? Jen nun vi aŭdis la blasfemon 
(el lia propra buŝo)!»" (Mat. 26: 65). 

Pri tiu gravega signifo de koncernaj citaĵoj neniam 
ekzistis dubo nek ĉe la apostoloj — ĉiuj pretaj suferi 


















kaj morti pro sia kredo — nek en la pliposta kristana 
tradicio; spite multajn provojn kaj atakojn por klarigi 
tion metafore aŭ mildige. Ekde la unuaj jarcentoj ĝis nia 
dudeka la oficiala instruo de la eklezioj estas klara kaj 
konstanta rilate tiun ĉi punkton, kaj neniu ‘logika’ rezon- 
ado kapablas elradikigi ĝin. Oni jes povas, kaj nur 
povas, malakcepti kaj ignori kaj moki ĝin, sed forigi ne. 
DirastiurilatelateologoP. Timp 4 : “Kredantopovassen 
ombro de malfacilaĵo akcepti tiun ĉi veron, ĉar lia spirito 
estas prilumata de graco (= dia influo), kaj ĉar li akiras 
per tiu lumo enrigardon neatingeblan por nekredanto. 
Sed kiam ni analizas la diversajn elementojn de tiu ĉi 
kredodogmo, provante logike enordigi ilin, por ke ankaŭ 
la racio akiru pri ĝi ioman klarecon, tiam aperas pluraj 
malfacilaĵoj ĉiuj imputeblaj al nesufiĉeco de nia pens- 
povo, al la neperfekteco de la homa scio. Oni nur studu 
historikon* de la kristologikaj 5 herezoj, por akiri klaran 
bildon pri la senĉesa lukto de homa pensado kontraŭ 
la multspecaj obstakloj, kiuj baras plenan asimiladon de 
tiu ĉi doktrina instruo.... Kiam ni postokaze konsideras 
baraktadon de la homa menso kun religiaj instruoj pri 
tiu ĉi kristologika' enigmo, plu ne mirigas la apero de 
multe da pripalpoj kaj hezitoj, de multe da mis- 
komprenoj, antaŭ ol eĉ la fidema kristanaro sukcesis 
atingi egalpezan kaj harmonecan* enformuligon pri la 
personeco de Kristo”. 

Fakte do, ĉiu atako kondukis la kristanan doktrinon, en 
formo de nova plikompleta reformuligo (okaze de nova 
konsilio) al kresko de la racia kompreno pri ĝi. Tiurilate 
la evoluo ege similas kaj paralelas perfektiĝon de leĝo- 
formulado en t.n. ekzaktaj sciencoj. La dogmo pri dieco 
de Jesuo tiele ne vere aŭ definiti ve formortas sed ĉiufoje 
renaskiĝas pli forta kaj firme establita ol antaŭe! Restas 
atendi tian renaskiĝon en baldaŭa estonteco, ĉar 
precipe modernaj kosmologiko* kaj kvantumfiziko 
rapidapaŝe proksimiĝas al la metafizika fundo en kiu 
hejmsidas ĝuste tiu kulmina dogmo... 

Krome estas la reviviĝo de Jesuo el inter la mortintoj kiel 
argumento, se ne senpere por Lia dieco, tiukaze 
almenaŭ por la vereco de Liaj instruoj; sed tion mi ne 
detaligos nun pro spacomanko. 

Kurioze, ĝuste en nia propra epoko kaj rilate al Lia 
turmenta morto, aperis atesto de tuta alia kaj neatendita 
naturo, kvankam ankorao tre malmultaj scias pri ĝi aŭ 
konscias pri ĝia graveco. Konataj estas la esploroj kaj 
ekzamenoj kiujn faris en 1978 dum kvin tagoj kaj noktoj 6 
internacia kolektivo de sciencistoj kaj teknikistoj — art- 
historikistoj*, patologoj, lingvikistoj*, ekzegezistoj, teks- 
aĵekspertoj, ĥemikistoj*, fizikistoj, fotografikaj* fakuloj— 
armitaj per fajnegaj instrumentoj modernaj kaj per 
elektronikaj aparatoj (72 kestegoj da tiajl), je la t.n. 
«Mortoktuko de Torino (Italio)» kiu prezentas 
negativan bildon de viro kies ĉiu trajto kaj vundo kon- 
formas al la turmentoj kaj krucumo de Jesuo 1 '. Ili 
sukcesis konkludi ke tiu enigma relikvo, konservata 
kaj honorata tra pluraj jarcentoj en la rom’katolika 
eklezio — ĝi estas kronike postsekvebla ĝis la 14-a 
jarcento — ne povas esti homfarita produkto, do ne 
falsaĵo de iu (eĉ se genia) artisto. Sed ili ne sukcesis 
ekzakte pruvi — kio estas ‘ekzakta’ pruvo? — ke ĝi 
efektive estas la mortotuko 7 en kiu oni volvis la mort- 


intan Mesion; tiu demando cetere kaj laŭdifine kuŝas 
ekster la memstarigitaj limoj de pozitivisma Scienco', 
kiu jes kapablas pruvi kion ĝi ne estas, sed rezignas je 
difino pri tio kio ĝi jes estu... 

Nu, en tiu antikva relikvo aperas grupeto de spuroj ĝis 
nun ne atentataj ĉar klasifitaj kiel ‘brulspuroj de antaŭ ol 
1532’ (t.e. la jaro en kiu la ŝtofo suferis damaĝon pro 
dokumentita incendio) kvankam neniu tia brulo plifrua 
estas konata el kronikoj aŭ aliel. 

Ĝuste je tiu spuraro fokusiĝis la specialaj esploroj de 
amatora sindonologo x Joseph Leysen el Belgio. La 
sensacia rezulto de liaj analizoj kaj model-rekonstruo 
estas ke temas pri postsignoj de la (kvar!) najlokojnoj 
de la krucumo 9 , zorge aranĝitaj. Tiu ĉi esploranto 
krome argumentas, laŭ pluraj aliaj spuroj ĝis nun ne- 
konsiderataj, ke la tuko portas ankaŭ simbolan 
signifon. mistikan mesaĝon! Specifaj signoj treege 
netaj efektive ŝajnas indiki Jesuon kiel la veran 
Mesion, t.e. ‘sanktoleita Reĝo de la Judoj’! 

Se ni nun, prenante apogon je la malkovroj de Leysen, 
ekzamenas en tiu perspektivo la manieron laŭ kiu la 
kojnonajloj estis kunmetitaj sur la tuko, ni facile rekonas 
en tiu skiza figuro la hebrean literon §in en kvar 
spegulimpresoj (= konformaj projekcoj* geometrikaj’) 
pro kvarobla faldigo de la tuko. Plie, el reciprokaj rilatoj 
de la kvar kojnoj en la baza figuro (unu longega por 
ambaŭ piedoj, du relative longaj por la pojnoj plus unu 
samlonga prepara truigilo. rompita ĉe la pinto) tre 
simple dedukteblas la fundamenta mistero de Kristan- 
ismo pri la esenco de Dio: tri Personoj en unika Naturo, 
inter Kiuj unu — la Vorto, enkarniĝinta en Jesuo — 
rompiĝis por nia spirita savo! 

Sed kial en formo de la hebrea litero §in? Ja eblas 
pluraj aliaj simetraj kunmetajoj, kiuj sambone kapabl- 
us simbole esprimi tiun misteron. Nu, en la antikvaj 
lingvoj, kiel ekz. la helena, oni ankoraŭ ne konis aŭ 
utiligis la arabajn ciferojn por prezenti nombrojn, sed 
aplikis por tiu celo literojn. En la hebrea alfabeto la 
$in staras sur la 21-a loko; ĝi do povas esprimi 
ankaŭ tiun ĉi nombron. Se ni nun memoras la 
Psalmaron de la Malnova Testamento, tiun parton de 
la Sanktaj Skriboj en kiuj tipe aperas vicigitaj aĥro- 
stiĥoj 10 , ni trovas ke psalmo 21 — atribuata al Reĝo 
David — estas ĝuste tiu psalmo" kiu priskribas 
suferojn de la Mesio:: “Mia Dio, mia Dio, pro kio Vi 
forlasis min — lli traboras miajn manojn kaj piedojn 
— Ili dividas miajn vestojn inter si; pri mia tuniko ili 
lotas — Tiam ankaŭ mia semo (= disĉiplaro) serv- 
ados Lin ... proklamante ... ke estis Javeo Kiu 
plenumis tion ĉi”. 

Konforme al la simbola valoro de tre multaj eldiroj, 
gestoj, kaj eventoj en la Nova Testamento — rilatigante 
tiujn al similaĵoj en la Malnova Testamento — jenaj 
novaj malkovroj probable igos la jam tiom disputatan 
‘mortotukon’ ankoraŭ multe pli kontroversia; speciale 
rilate al la hypostaca 13 personeco de Jesuo kiel Filo 
de Homo kaj Filo de Dio. Ja, tiel okulfrapan inter- 
konekton oni malfacile povos ignori, kvankam «Kandelo 
kaj lampo ne lumas, se vidi la mulo ne volas»... 






Kompreneble, oni devas ankaŭ demandi al si kiu 
persono intence aranĝis la kojnonajlojn laŭ la menciita 
figuro? Pri hazarda distribuo apenaŭ povas esti parolo. 
Plej elstara kandidato por tiu ago estus Mirjam, la 
virga patrino de la Mesio, apud kiu oni deponis la tur- 
mentiiojn. sed en la aluditaj vizioj tiu indiko bedaŭrinde 
mankas. Sed eĉ se tiel, la valoro de la mesaĝo ne mal- 
pliiĝus pro tia konkreta homa inten/eno; enbildigo de la 
figuro en la ŝtofo, laŭ la jam konata miriga procedo, 
estus ja samokaze akcepto kaj aprobo de Javeo pri ŝia 
intenco. Kontraŭe, enpremo de la koncerna marko 
ĝuste elstarigus la gravan funkcion de la Virgulino en la 
Dia savoplano, ĉar la mesaĝo nin ja atingus pro ŝia 
perado! 

Ĉiel ajn, al tiu ĉi esotera brulstampo de Dio mem 
(kvazaŭe artista marko sur artpentrajo) — tial ke la 
oficialaj fakuloj ĝin flankenŝovis — oni rajtus ligi 
la admonon de psalmo 117/118:22 ke: “La ŝtono, 
kiun malŝatis la konstruantoj, fariĝis ŝtono bazangula; 
de la Eternulo ĉi tio fariĝis; ĝi estas miraklo en niaj 
okuloj". Jen do io tute neatendata: surŝtofa atesto 
pri la mesieco kaj dieco de Jesuo... 

K 


1. Nenio kreita, estante relativnatura, posedas vivon/moviĝon en/ 
per/el si mem: tion kapablas nur Dio absolutnatura. 

2. Synedrio* — Anst. PIV: sinedrio. El normradikoj syn- (kun) 
kaj edri' (seĝ*. sidad’). 

3. Rita gesto de malespero kaj indigniĝo, por kiun praktiki la pastra 
robo ĉebruste havis malfirme kunkudritan fendon. (En nuna 
epoko oni kredeble aplikus tiucele fulmofermilon.) 

4. P. Timp — “La Savanto” en Godsdienstleer en Apologie 
(Religia doktrino kaj Apologaĵo*), parto 5, ĉap. III; eldonejo 
Het Spectrum, Utrecht, 1944. 

5. kristologiko’ — Scienco kaj studo pri la hebrea Mesio kaj 
Jesuo kaj Lia personeco. El propra nomo Kristo (= Mesio) plus 
normradiko o/og- (fakul’) kaj normafikso -IK (scienco). 

6. Pliĝuste tiu elĉerpiga semajno servis al produktado de amaso 
da sciencoteknike analizebla materialo, poste prilaborota, simile 
al la akiro de ŝtonajoj sur Luno, en la jaroj '69-72, kiuj ĝis 
hodiaŭ estas ekzamenataj en laboratorioj. 

7. El vizioj de la stigmatulinoj T. Neumann kaj A.K. Emmerich 
(ambau el Germanujo) — bedaŭrinde neglektataj tiom de la 
ekleziularo kiom de la sciencistaro — oni estus facile povinta 
ekscii ke ne vere temas pri mortotuko, sed pri mirakla... kopio 
de la originala mortotuko, kiu estis pli granda kaj alimaniere en- 
volvis la korpon de Jesuo. 

8. sindonologo" — Sciencisto kaj/aŭ esploristo pri la ‘Mortotuko el 
Torino'. El normradikoj smdon * (fajntuk', mortotuk') kaj o/og* 
(fakul’). 

9. Joseph Leysen: “Le Saint Drap de Turin a la lumiere des visions 
d’Anne Catherine Emmerick", apartpreso de artikolo el la inter- 
nacia periodaĵo «Sindon» (Torino, Italio, Aprilo 1976), akirebla 
ĉe la aŭtoro (R. Dessainlaan 22, B-2800 Mechelen, Belgio). 

10. ahrostiĥo" — Anst. PIV: akrostiko. Poemo en kiu ĉiu verso 
komenciĝas per unu el la sinsekvaj literoj de la alfabeto. El 
normradikoj aĥr-i (ekstrem', pint’i) kaj stiĥ- (lini’, vers'). 

11. Tradicia katalogado aljuĝas al ĝi la nombron 22, pro tio ke oni 
erarige dividis la longan psalmon 9 en du partojn (9 kaj 10), al- 
donante tiel ĉi unuon al ĉiuj sekvantaj psalmoj. 

12. hypostaco* — Anst. PIV: hipostazo. El normradikoj hyp- (sub) 
kaj stac- (star’). 

13. Detalojn pri tiu ĉi temo oni povas legi, krom en multnombraj naci- 
lingvaj verkoj, ankaŭ esperantlingve en La Viro en la Mortotuko 
de Sven Danell. eldonata de Forlag Grona Stjarnan, Landeri- 
gatan 7, S-41670Goteborg. Svedio. Freŝdate aperis la artikolo 
‘ The Mystery of the Shroud" (La Enigmo de la Mortotuko) fare 
de Kenneth F. VVeaver en National Geographic Magazine, 
Usono, Junio 1980. 


DATUMANTE LA ARKEON 

Laŭ la biblia rakonto «Genezo» okazis en longe 
forpasintaj tempoj mondampleksa inundego, la 
Diluvo r kiun eskapis sole nur' s la patriarĥo' b 
Noaĥ kaj ties parencaro, ĉar li — iel iluminite — 
konstruigis grandegan trietaĝan ŝipon, la 
Arkeon (meznombre 150 x 25 x 15 m kaj 40 000 
Tunoj), tiele formitan ke ĝi estus konsiderebla 
kiel pratempa submarŝipo, fermita je ĉiuj flankoj 
kaj hermete priŝmirita per dika tavolo da 
peĉo. 1 11 ' Kiam la akvonivelo denove malaltiĝis 
la ŝipo estus alteriĝinta sur la monto Ararat, 
situanta en nuna Armenujo. [NDLRJ 

Fruepokaj studantoj pri la temo malfacile povis 
konsenti pri preciza situo sur tiu monto Ararat. 
Kvankam antikvaj tradicioj sugestas ne malpli ol ok 
eblajn lokojn por alteriĝo de la Arkeo, aktuala 
intereso koncentriĝas je la impona malaktiva vulkana 
sistemo de + A§ri Dagi en nordorienta Turkujo, kiu 
konsistas el du najbaraj montpintoj. 

Dum lasta duono de la 19-a jarcento kaj tra la tuta 
20-a, diversaj fundamentistoj 17 vojaĝis al la tre mal- 
facile atingebla kaj esplorebla Ararat-komplekso"*, 
serĉante postrestajojn de la Arkeo. Tiuj ĉi ekspedi- 
cioj ŝprucis amason da libroj plimalpli sensaciaj, kiuj 
ĉiuj klopodas pruvi ke iliaj aŭtoroj trovis restaĵojn de 
granda ligna konstruaĵo sur altaj deklivoj de la pli 
supera pinto. La fortostreĉoj kulminis en 1976-77 en 
libro kaj eĉ filmo In Search of Noah’s Ark (Serĉado 
de la Arkeo de Noaĥ) fare de Galsinger kaj 
Sellier. 

Provante kritike pritaksi tiujn teoriojn, du profesoroj 
(Taylor kaj Berger) de launiversitatode Kalifornio, 
decidis sisteme kompari ĉiujn ĝisnunajn datadojn 
faritajn je koncernaj lignospecimenoj per la konata 
karbon-14-metodo. 1 ? 

Antaŭ ol la ekirigo de ĉi lasta moderna metodo de 
analizado, la franca ŝipekipisto Fernand Navarra 
raportis en La Arkeo de Noaĥ: mi tuŝis ĝin, jene 
pri siaj privataj ekspedicioj (1955 kaj 1969):: 
“Ekzameno fare de la Arbarinstituto de la Hispana 
Ŝtato sugestas ke la aĝo de la (kverka) ligno varias 
ĉirkaŭ 5000 jarojn», surbaze de analizoj pri ĝiaj 
denseco kaj koloro". La du usonanoj argumentas, ke 
tiel malfajna ekzamenado tro facile preteratentas 
tutan kvanton da ĉirkaŭmediaj faktoroj, kiuj ĉiuj povis 
influi la koloron kaj densecon de la lignopecoj. 

Estas ne surprize ke la radjokarbonaj* testoj ĉiuj 
sugestas ke la koncerna ligno devenas el multe pli 
posta epoko. Resumante rezultatojn de sep mal- 
samaj datadoj. la aŭtoroj determinas aĝospacon por 
la ligno irantan de 790 ĝis 270 AD, sekve multe tro 
'aktualan’ por esti peco de la originala Arkeo! 
Kvankam tiu ĉi aĝospaco aperas iom pli vasta ol 
kutime ĉe tiaj elprovoj, T&B atentigas ke kvin el la 
sep datadoj estis statistike identaj sur nivelo permes- 
anta nur etan ebtecon de eraro. Tiuj kvin rezultatoj 
fakte produktas inter si pli mallarĝan tempodistancon 
de 790 ĝis 620 AD. 

Do, se la lignaĵoj surpinte de Ararat definitive ne 





estas restaĵoj de la Arkeo de Noaĥ, kio ili jes estas? 
La aŭtoroj prezentas sambate pensigan kaj akcept- 
indan respondon: “La tradicio pri konstruado de 
memorigaĵoj koncerne gravajn bibliajn eventojn estis 
aparte vigla en la iama Bizanca Eklezio kaj en 
armenaj kristanaj komunumoj. Estas do racie alloge 
sugesti ke unu aŭ du jarcentojn antaŭ la islama 
konkero de Minorazio, iu cenotafo-" aŭ monumento 
starigatis surloke, por memorigi pri tio kion la tiamuloj 
konsideris esti fina restloko de la Arkeo. Tiel, 
koncerna cenotafo supozeble konstruatis en formo 
de granda boato, laŭ la priskribo en Genezo.” 
Pliaj detaloj estas haveblaj ĉe: R.E. Taylor, Dept of 
Anthropology, Institute of Geophysics, University of 
California, Riverside, Cal., USA. 


Tradukita el Perspective on Consciousness and PSI Research, 
organo de A.R.E., numero 3, Julio 1980) 


KOMENTOJ DE LA REDAKTISTO 

14. Pliparto el seriozaj sciencnivelaj studoj kongruas ĉirkaŭ 
10 000 jaroj antaŭ nia erao. Konsultu ekzemple: Prof. Otto 
Muck, Alles ŭber Atlantis, Econ Verlag, Dŭsseldorf 1976. 

15. Ĉar la Genezon supozeble verkis prapranepoj de la legenda 
maristaro, ili ne povis ne limigi sin al sia propra parto de la 
mondo, la pliposta Medzopotamujo*. tiele ke la eskapinta 
popolkerno erare povis pensi ke vere la tuta mondo kaj ĉiuj 
surteraj bestoj dronls en tiu antaŭhistorika' kataklismo. 
Evidentas ja ke popoloj kaj bestspecioj en aliaj mondopartoj 
kiel Malproksima Azio, Afriko, Polynezujo*, Mez-Ameriko, 
same sukcesis postvivi, kvankam ankaŭ tiadevenaj legendoj 
— iuj eĉ pli antikvaj ol la Biblio — parolas pri simila mond- 
ampleksa terurajo. (Legu pri tiuj ekzemple en Velikovsky: 
VVorlds in Collision, V. Gollancz. London 1950 k.p.). 

16. patriarĥo*— Anst. PIV: patriarko. El normradikoj patri- (patr ) 
kaj arĥ • (reg\ estr’). 

17. fundamentisto: — Tiu kiu interpretas la Sanktajn Skribojn de 
sia religio nepre laŭvorte, neglektante eventualan alegori- 
econ de koncernaj tekstoj. 

18. La koncerna montaro, kun pintoj super 5000 m, troviĝanta 
en preskaŭ neloĝata kaj dezerteca regiono, estas dike neĝo- 
kovrita kaj havas multajn glaĉerojn. Krome, plejofte regas 
malfavorega vetero. 

19. karbono-14 — Izotopo (vario) de la ĥemika’ elemento 
karbono, kies aktuala proporcio rilate al normala karbono, 
en ajna materio el vivanta estajo (planto, besto), permesas 
kalkuli kiam la koncerna materio ĉesis evolui (vivi). Ankaŭ 
nomata: radjo(aktiva)karbono r . 

20. cenotafo —El normradikoj cen- (malplen’) kaj taf • (tomb’). 

21. Skalmodelo, farita konforme al la bibliaj indikoj, montriĝis 
perfekte stabila sur la akvo en plej severaj situacioj simul- 
ataj (ondegoj). 

22. Dato tre plaĉa al fundamentisma koncepto, lau kiu Kreo de 
la Universo estus okazinta nur 4004 jarojn a.K. 


LA LEĜOJ DE CLARKE 

1. Se pli aĝa profesoro opinias, ke io estas 
ebla, li verŝajne pravas. Se li diras, ke io estas 
neebla, li certe malpravas. 

2. Por trovi la limojn de la eblo. oni devas 
profundiĝi en la maleblon. 

3. Por la ne-intuicia laiko, alte rafinita formo 
de teknologio ne estas distingebla de magio. 

Arthur C. Clurke 
(Aŭtoro de "2001 — Kosma Odiseo ’) 

KREDO DE LA RUĜHAŬTULO 


1. Estas Granda Spirito, Kreanto kaj Reganto 
super ĉiuj objektoj. Al Tiu ni estas respondecaj 
pri niaj faroj. 

Li estas eterna, nevidebla, ĉioscia kaj ĉiopova, ne re- 
prezentebla. En Li kaj per Li vivadas kaj moviĝadas 
ĉiuj estuloj; ĉiun honoron kaj ĉiun lojalecon oni ŝuld- 
as al Li; de Li venas ĉio bona. Al Li ni devas al- 
proksimiĝi kun respekto; Lian favoron oni povas akiri 
per preĝoj, per oferoj, per homama vivo; ekkonon pri 
Li oni ricevas per disciplino, per fasto, per meditado 
en soleco; kaj kun tiu ekkono ankaŭ venas Lia 
lumigo. Li estas nepersona, sed Li ĉeestas en 
bestoj, birdoj, nuboj, pluvo, montoj, homoj kaj 
objektoj. Sub Li estas amaso da malpli grandaj 
spiritoj. 

2. Kiam la homo fine aperas en tiu ĉi mondo, lia 
ĉefa devo estas strebi al perfekteco. 

Tio signifas disvolvigadi en ekvilibro ĉiujn organojn 
kaj kapablojn kiuj kune konsistigas homon, same kiel 
kontrolate ĝuadi tiujn. Li do devas maturiĝi laŭ 
korpo, saĝeco, spirito kaj servado. 

3. Atinginte sian maturecon, la homo devas meti 
ĝin je servo al sia gento. 

Li senlace zorgu pri sia familio kaj estu ties kuraĝa 
protektanto, ĉiam preta defendi tiun ĉi, la klanon aŭ 
la tribon kontraŭ fremda malamiko. 


4. La homa animo estas senmorta. 

Kiel kaj el kie ĝi venis en tiun ĉi mondon, aŭ kien ĝi 
flugas, forlasante la morteman korpon, neniu scias. 
Sed kiam venas lia tempo por morti, li devas konscii 
ke li estas enironta alian mondon. Kion tiu nova vivo 
ampleksas, li fakte ankaŭ ne scias. Tamen, li devas 
fronti ĝin sen timo aŭ tremo, sen bedaŭro aŭ larmoj 
pro aferoj kiujn li maljuste faris aŭ ne faris. Li nur 
devas zorgi esti farinta ĉion eblan, konforme al siaj 
povoj kaj limigoj. memorante ke lia stato transmorta 
estos determinata de liaj agoj ĉi tie. Tiucele li do 
kantu sian mortkanton kaj forpasu kiel bravulo ironta 
hejmen. 


(Tradukita el The Gospel ot the Redman — ‘ Evangelio de la Ruĝ- 
haotulo" — verkita de la etnologa geedza paro Ernest T. kaj Julia 
M. Seton, VVilling Publishing C°, Los Angeles. 1948) 







